LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2025 M. SAUSIO 29 D. ĮSAKYMO NR. V-57 „DĖL LIETUVOS RESPUBLIKOS SVEIKATOS APSAUGOS MINISTRO 2000 M. SAUSIO 6 D. ĮSAKYMO NR. 5 „DĖL Narkotinių ir psichotropinių medžiagų sąrašų patvirtinimo“ PAKEITIMO“ PAKEITIMO

2025 m. kovo 13 d. Nr. V-205

Vilnius

1. Pakeičiu Lietuvos Respublikos sveikatos apsaugos ministro 2025 m. sausio 29 d. įsakymą Nr. V-57 „Dėl Lietuvos Respublikos sveikatos apsaugos ministro 2000 m. sausio 6 d. įsakymo Nr. 5 „Dėl Narkotinių ir psichotropinių medžiagų sąrašų patvirtinimo“ pakeitimo“ (toliau – Įsakymas Nr. V-57) ir jį papildau 2.4 papunkčiu:

„2.4. juridiniai asmenys, turintys pagal Narkotinių ir psichotropinių medžiagų kontrolės įstatymą išduotą licenciją, suteikiančią teisę gaminti II sąrašo narkotines ir psichotropines medžiagas, lisdeksamfetamino vaistinius preparatus, kurie pagal iki šio įsakymo įsigaliojimo sudarytas sutartis įsigyti ar įsigyjami gamybos operacijoms vykdyti, jei neturi pakankamai Narkotinių ir psichotropinių medžiagų kontrolės įstatymo 21 straipsnio 1 dalyje nurodytus reikalavimus (toliau – reikalavimai) atitinkančių patalpų, iki 2025 m. rugsėjo 1 d. gali laikyti patalpose, neatitinkančiose reikalavimų, tačiau turi užtikrinti šių vaistinių preparatų saugumą, taikydami priemones, užkertančias kelią neteisėtam jų panaudojimui, bei vykdyti lisdeksamfetamino vaistinių preparatų laikymo stebėseną ir kontrolę.“

2. N u s t a t a u, kad juridiniai asmenys, turintys pagal Narkotinių ir psichotropinių medžiagų kontrolės įstatymą išduotą licenciją, suteikiančią teisę gaminti II sąrašo narkotines ir psichotropines medžiagas, per 10 darbo dienų nuo šio įsakymo įsigaliojimo raštu informuoja Valstybinę vaistų kontrolės tarnybą prie Lietuvos Respublikos sveikatos apsaugos ministerijos apie lisdeksamfetamino vaistinio preparato, laikomo šio įsakymo 1 punktu pakeisto Įsakymo Nr. V-57 2.4 papunktyje nustatyta tvarka, kiekį.

Sveikatos apsaugos ministrė	Marija Jakubauskienė